Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: fedezetek minõsítésének és értékelésének szempontjairól szóló 14/2001. (III. 9.) PM rendelet szerint
Paragraph Index: 813

6. Piaci kamatláb és kamattámogatás Az adatszolgáltatásban szerepeltetni kell a piaci kamatozású és a kedvezményes kamatozású konstrukciókat is. A kamatstatisztika keretében azokat a betéti illetve hitelkamatlábakat kell jelenteni, melyeket az adatszolgáltató az egyes betétekre fizet, illetve a hitelekre kap. Amennyiben az ügyfélnek vagy az ügyfél által fizetett kamatláb eltér attól, amit az adatszolgáltató ténylegesen kap illetve fizet, akkor az ügyfél felé meghatározott kamatlábat korrigálni kell, és a korrigált kamatlábat kell az adatszolgáltatásban szerepeltetni. A lakáscélú hitelek esetében a csak eszközoldali kamattámogatásos konstrukcióknál az ügyfél felé felszámított kamatlábhoz hozzá kell adni az eszközoldali kamattámogatás mértékét. A csak forrásoldali, illetve az eszköz- és forrásoldali kamattámogatásos konstrukciók esetében a nem jelzálogbank adatszolgáltatónak a kamatkorrekció módja a következõ: – Használt lakás vásárlására nyújtott hitelek esetében az ügyfél felé felszámított kamatlábhoz hozzá kell adni az ÁKK honlapján a tárgyidõszakra közzétett, a lakáscélú állami támogatásokról szóló

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes